 Generate an article for the following headline: 2023 elections: Afenifere ní ipò Ààrẹ gbọdọ padà sí ẹkùn gúúsù ilẹ Nàìjíríà lọdún tó ń bọ : Ẹgbẹ Afenifere ilẹ Yorùbá ti lùlù àtìlẹyìn fún ẹgbẹ àwọn gómìnà gúúsù ilẹ gúúsù Nàìjíríà SGF lórí pé ipò Ààrẹ gbọdọ wá láti ẹkùn Gúúsù orílẹ èdè yìí lọdún 2023. Ní ọjọ Ìṣẹgun, ọjọ kẹjọ, oṣù kejì ni Gómìnà Rotimi Akeredolu ti ìpínlẹ Ondo tó jẹ alága SGF sọ fún àwọn ọmọ ìgbìmọ tó ń rí sí ìṣípò agbára ìyẹn Power Shift Movement pé ipò Ààrẹ gbọdọ wá láti ẹkùn Gúúsù orílẹ èdè yìí lọdún 2023 nígbà tí wọn ṣe àbẹwò sí i ní ọfíìsì rẹ ní Akure. Nínú àtẹjáde kan látọwọ agbẹnusọ ẹgbẹ Afenifere, Jare Ajayi ní ẹgbẹ náà ti kọ orin àtìlẹyìn kín ọrọ tí Akeredolu sọ yìí èyí tí àwọn ẹgbẹ ilẹ Árèwá méjì ìyẹn Arewa Consultative Forum ACF àti Coalition of Northern Groups CNG ti ń takò. Afenifere ní ipò Gómìnà Akeredolu wà ní ìbámu pẹlú ìrètí àti ìfẹ àwọn ènìyàn ẹkùn ìwọ oòrùn, ìlà oòrùn, àti ààrin gbùngùn gúúsù Nàìjíríà tí wọn parapọ dá ẹgbẹ South and Middle Belt Leadership Forum kalẹ. Ajayi ní gbogbo àwọn aṣojú wọn wọnyìí ló péjú síbi ìpàdé tí wọn ṣe pẹlú gómìnà Akeredolu. Ó ní gbogbo àwọn ni àwọn jọ ni Nàìjíríà, ẹyà kan kò sì gbọdọ máa jẹ gàba lé àwọn yòókù. Ó fi kun pé ẹkùn Arewa ti lo ọdún mẹjọ tí Ààrẹ Muhammadu Buhari bá ti parí sáà rẹ lórí àléfà, ó sì di dandan kí ipò náà padà sí ẹkùn gúúsù Nàìjíríà. Bákan náà ló rọ ACF àti CNG láti bá àwọn ènìyàn wọn sọrọ kí wọn máa ṣọ ìwà àti ọrọ wọn èyí tó le da omi àláfìà rú. Kíló ṣẹlẹ gan an? Ní ọjọ Ìṣẹgun, ọjọ kẹjọ, oṣù kejì ni Gómìnà Rotimi Akeredolu ní ipò Ààrẹ gbọdọ wá láti ẹkùn Gúúsù orílẹ èdè yìí lọdún 2023 à ti pé ẹgbẹ òṣèlú tó bá mú olùdíje wá láti ẹkùn árèwá yóò fìdí rẹmi. Gómìnà Akeredolu, nígbà tó gbàlejò ìgbìmọ tó ń rí sí ìṣípò agbára ìyẹn Power Shift Movement èyí tí alága wọn Dókítà Pogu Bitrus kó sòdí, sọ pé àwọn gómìnà gúúsù ilẹ Nàìjíríà nínú àwọn ìpàdé àwọn ti fẹnukò pé ipò Ààrẹ gbọdọ wá láti ẹkùn àwọn lọdún 2023. Báwo ni Arewa ṣe gba ọrọ yìí? ẹwẹ, lọjọ rú ni àwọn agbẹnusọ ACF, Emmanuel Yewa àti CNG, Abdul-Azeez Suleiman nínú àtẹjáde ọtọọtọ ju òkò ọrọ lu gómìnà Akeredolu pé kò fẹràn àwọn ènìyàn ẹkùn árèwá. Yawe àti Suleiman ní ọrọ Akeredolu sọ yìí dàbí èyí tó fi ń dúnkokò mọ ẹkùn arewa ni 